CELEX: 32013D0213
Language: da
Date: 2013-04-29 00:00:00
Title: 2013/213/EU: Kommissionens gennemførelsesafgørelse af 29. april 2013 om ændring af afgørelse 2010/221/EU for så vidt angår godkendelse af nationale foranstaltninger til forebyggelse af indslæbning af ostreid herpesvirus 1 μνar (OsHV-1 μνar) i visse områder af Irland og Det Forenede Kongerige (meddelt under nummer C(2013) 2381)  EØS-relevant tekst

1.5.2013   
            
            
               DA
            
            
               Den Europæiske Unions Tidende
            
            
               L 120/16
            
         KOMMISSIONENS GENNEMFØRELSESAFGØRELSE
   af 29. april 2013
   om ændring af afgørelse 2010/221/EU for så vidt angår godkendelse af nationale foranstaltninger til forebyggelse af indslæbning af ostreid herpesvirus 1 μνar (OsHV-1 μνar) i visse områder af Irland og Det Forenede Kongerige
   (meddelt under nummer C(2013) 2381)
   (EØS-relevant tekst)
   (2013/213/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 43, stk. 2, og
   ud fra følgende betragtninger:
   
               (1)
            
            
               Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (2) giver visse medlemsstater mulighed for, med henblik på at forebygge indslæbning af visse sygdomme i deres område, at stille særlige krav til sendinger af akvakulturdyr, der markedsføres eller importeres.
            
         
               (2)
            
            
               Medlemsstaterne kan anvende sådanne restriktioner, såfremt de enten har påvist, at hele deres område eller visse afgrænsede områder heraf er frie for sådanne sygdomme, eller at de har etableret et udryddelsesprogram i dette øjemed.
            
         
               (3)
            
            
               Restriktionerne vedrørende ostreid herpesvirus 1 μνar (OsHV-1 μνar) i henhold til afgørelse 2010/221/EU skulle kun gælde indtil den 30. april 2013. OsHV-1 μνar er en ny sygdom med mange usikkerheder, og de overvågningsprogrammer, der blev godkendt ved nævnte afgørelse, er endnu ikke fuldt evalueret. Derfor bør det tidsrum, hvor medlemsstaterne kan indføre særlige restriktioner vedrørende denne sygdom, forlænges i endnu et år.
            
         
               (4)
            
            
               Afgørelse 2010/221/EU bør derfor ændres i overensstemmelse hermed.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I artikel 3a, stk. 2, i afgørelse 2010/221/EU ændres »30. april 2013« til »30. april 2014«.
   Artikel 2
   Denne afgørelse anvendes fra den 1. maj 2013
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 29. april 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 328 af 24.11.2006, s. 14.
   
      (2)  EUT L 98 af 20.4.2010, s. 7.